Z: Amazonin kadonnut kaupunki

Z: Amazonin kadonnut kaupunki () on vuonna 2016 ensi-iltansa saanut yhdysvaltalainen seikkailuelokuva. Se perustuu David Grannin tietokirjaan The Lost City of Z, joka kertoo Percy Fawcettin tutkimusmatkoista Etelä-Amerikassa. Elokuvan käsikirjoitti ja ohjasi James Gray. Sen päärooleissa näyttelevät Charlie Hunnam, Robert Pattinson, Sienna Miller ja Tom Holland.

Z: Amazonin kadonnut kaupunki sai maailmanensi-iltansa New Yorkin elokuvajuhlilla 15. lokakuuta 2016.Gregg Kilday: James Gray’s ‘The Lost City of Z’ to Close New York Film Festival, The Hollywood Reporter, 3.8.2016, viitattu 29.1.2023.

 Juoni 

Royal Geographical Society lähettää vuonna 1906 Britannian armeijan upseerin Percy Fawcettin  Etelä-Amerikkaan kartoittamaan Brasilian ja Bolivian välistä rajaa yhdessä Henry Costinin kanssa. Matkallaan he löytävät jälkiä Amazonin sademetsässä eläneestä muinaisesta sivilisaatiosta. Länsimainen tiedeyhteisö ei usko Etelä-Amerikan alkuperäisasukkaiden kykenevän korkeakulttuurin kehittämiseen, mutta Fawcett arvostaa alkuasukkaita ja uskoo vakaasti sademetsän kätköissä olevaan rauniokaupunkiin nimeltä Z.

Fawcett, Costin ja biologi James Murray lähtevät uudelle tutkimusretkelle löytääkseen Z:n kaupungin, mutta Murray ei pärjää sademetsän ankarissa olosuhteissa ja pilaa koko matkan. Samoihin aikoihin Fawcettin suhteet hänen vaimoonsa Ninaan ja poikaansa Jackiin kärsivät hänen Z-pakkomielteensä vuoksi. Lisäksi Fawcett taistelee ja haavoittuu ensimmäisessä maailmansodassa.

Vuonna 1925 Percy ja Jack Fawcett matkustavat yhdessä vielä yhdelle löytöretkelle Etelä-Amerikkaan Z:n perässä. He kohtaavat sademetsässä joukon alkuasukkaita, joiden asenne heitä kohtaan on epäselvä. Fawcettien lopullinen kohtalo jää elokuvassa avoimeksi. Royal Geographical Society julistaa heidät kadonneiksi.

 Rooleissa 

 Vastaanotto 

Rotten Tomatoes -sivusto on kirjannut 250 Z: Amazonin kadonnut kaupunki -elokuvan arvostelua, joista 86 prosenttia on myönteisiä.The Lost City of Z, Rotten Tomatoes, viitattu 29.1.2023. Kriitikoiden myönteisestä vastaanotosta huolimatta elokuva epäonnistui kaupallisesti, sillä 30 miljoonaa dollaria maksanut elokuva tuotti maailmanlaajuisesti vain 19,4 miljoonan dollarin lipputulot.The Lost City of Z, The Numbers, viitattu 29.1.2023.

 Lähteet 

 Aiheesta muualla 



Luokka:Yhdysvaltalaiset seikkailuelokuvat
Luokka:Vuoden 2016 yhdysvaltalaiset elokuvat
Luokka:Elämäkertaelokuvat
Luokka:Tietokirjoihin perustuvat elokuvat‎